CELEX: 62018CN0378
Language: el
Date: 2018-06-08 00:00:00
Title: Υπόθεση C-378/18: Αίτηση προδικαστικής αποφάσεως την οποία υπέβαλε το Bundesverwaltungsgericht (Γερμανία) στις 8 Ιουνίου 2018 — Landwirtschaftskammer Niedersachsen κατά Reinhard Westphal

27.8.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 301/14
            
         
      Αίτηση προδικαστικής αποφάσεως την οποία υπέβαλε το Bundesverwaltungsgericht (Γερμανία) στις 8 Ιουνίου 2018 — Landwirtschaftskammer Niedersachsen κατά Reinhard Westphal
      (Υπόθεση C-378/18)
      (2018/C 301/19)
      Γλώσσα διαδικασίας: η γερμανική
      
         Αιτούν δικαστήριο
      
      Bundesverwaltungsgericht
      
         Διάδικοι στην υπόθεση της κύριας δίκης
      
      
         Καθού η προσφυγή, εφεσείον και αναιρεσείον: Landwirtschaftskammer Niedersachsen
      
         Προσφεύγων, εφεσίβλητος και αναιρεσίβλητος: Reinhard Westphal
      
         Προδικαστικά ερωτήματα
      
      
                  1)
               
               
                  Αρχίζει η παραγραφή υπό την έννοια του άρθρου 49, παράγραφος 6, του κανονισμού (ΕΚ) 2419/2001 (1) με την καταβολή της ενισχύσεως ή καθορίζεται βάσει του άρθρου 3, παράγραφος 1, εν προκειμένω: δεύτερο εδάφιο, πρώτη περίοδος, του κανονισμού (ΕΚ, Ευρατόμ) 2988/95 (2);
               
            
                  2)
               
               
                  Είναι οι περί παραγραφής διατάξεις του άρθρου 49, παράγραφος 6, του κανονισμού (ΕΚ) 2419/2001 ή κατά περίπτωση του άρθρου 3, παράγραφος 1, του κανονισμού (ΕΚ, Ευρατόμ) 2988/95 διατάξεις περί επιβολής διοικητικών κυρώσεων υπό την έννοια του άρθρου 2, παράγραφος 2, δεύτερη περίοδος, του κανονισμού (ΕΚ, Ευρατόμ) 2988/95;
               
            
                  3)
               
               
                  Μπορεί το άρθρο 52α του κανονισμού (ΕΚ) 2419/2001, ειδικότερα ο περιεχόμενος σε αυτό κανόνας σχετικά με την αναδρομική εφαρμογή της περί παραγραφής διατάξεως του άρθρου 49, παράγραφος 5, του κανονισμού 2419/2001, να εφαρμοστεί αναλογικώς και στο άρθρο 49, παράγραφος 6, του κανονισμού (EΚ) 2419/2001;
                  Εάν τυγχάνει εφαρμογής το άρθρο 3, παράγραφος 1, δεύτερο εδάφιο, δεύτερη περίοδος, του κανονισμού (ΕΚ, Ευρατόμ) 2988/95 (ερώτημα 1), δεν απαιτείται απάντηση επί των υπολοίπων ερωτημάτων· εάν δεν τυγχάνει εφαρμογής, παρέλκει η απάντηση στο ερώτημα 3 εάν δοθεί καταφατική απάντηση στο ερώτημα 2.
               
            
         (1)  Κανονισμός (ΕΚ) 2419/2001 της Επιτροπής, της 11ης Δεκεμβρίου 2001, για τη θέσπιση λεπτομερών κανόνων εφαρμογής του ολοκληρωμένου συστήματος διαχείρισης και ελέγχου για ορισμένα καθεστώτα κοινοτικών ενισχύσεων που θεσπίστηκαν με τον κανονισμό (ΕΟΚ) αριθ. 3508/92 (ΕΕ 2001, L 327, σ. 11).
      
         (2)  Κανονισμός (ΕΚ, Ευρατόμ) 2988/95 του Συμβουλίου, της 18ης Δεκεμβρίου 1995, σχετικά με την προστασία των οικονομικών συμφερόντων των Ευρωπαϊκών Κοινοτήτων (ΕΕ 1995, L 312, σ. 1).